b'\n_START_ARTICLE_\nSappiv\xc3\xa4riaineet\n_START_PARAGRAPH_\nSappiv\xc3\xa4riaineet ovat sapessa olevia hemoglobiinin hajoamistuotteita, jotka syntyv\xc3\xa4t maksassa ja erittyv\xc3\xa4t sapen mukana. Merkitt\xc3\xa4vimm\xc3\xa4t niist\xc3\xa4 ovat punainen bilirubiini ja vihre\xc3\xa4 biliverdiini. Ne ovat ruoansulatuksen kannalta hy\xc3\xb6dytt\xc3\xb6mi\xc3\xa4 kuona-aineita, jotka erittyv\xc3\xa4t sapen my\xc3\xb6t\xc3\xa4. Bilirubiinin pelkistyminen suolistossa aiheuttaa ulosteen ruskean v\xc3\xa4rin. Jos sappi ei p\xc3\xa4\xc3\xa4se suolistoon, tulee ulosteesta harmaata.'